**Tehniskais uzdevums un tehniskā specifikācija**

*Tatra T3M un T3A tramvaja durvju izgatavošanai*

1. Durvju novietojums uz tramvaja un to komplektācija ir norādīta rasējumos Nr. 0301013527, 0301013104, 0125055001. Saskaņā ar dotiem rasējumiem Izpildītājs veic eņģu un vērtņu montāžu. Citu elementu uzstādīšanu, tādu kā stikla gumijas un stiklošana, Izpildītājs neveic.

2. Izpildītājs veic durvju vērtņu izgatavošanu pēc iesniegtajiem rasējumiem, kuru skaits norādīts Pielikumā.

3. Durvju komplekts sastāv no 2 vērtnēm savienotām kopā ar 3 eņģēm nom. Nr. 0305013007. Eņģes, stiprinājuma skrūves un durvju regulēšanas paplāksnes vērtņu montāžai piegādā Pasūtītājs*.*

4. Izgatavotajām vērtnēm pēc metināšanas jābūt iztaisnotām. Maksimālā novirze no plakanuma pa visu vērtnes garumu ne lielāka par 2 mm.

5. Montējot kopā vērtnes ar eņģēm, tām jāatrodas uz vienas ass. Spēks, pārbaudot vērtnes vertikālā stāvoklī, to vēršanai nedrīkst būt lielāks par 10 N. Nepieciešamības gadījumā, lai nodrošinātu eņģu atrašanos uz vienas ass, izmantot regulēšanas paplāksnes Nr. 0300130507. Eņģēm viegli jāveras un jābūt saeļļotām ar konsistento smērvielu Mogul LV2-3 vai ekvivalentu.

6. Durvju virsmas:

6.1. ārējās:

- attīrīt ar attaukotāju;

- pārklāt ar epoksīda grunti (krāsa: gaiši pelēka), kas piemērota izmantošanai kā gala pārklājums. Pārklājuma sausā slāņa biezums ne mazāk kā 60 µm;

6.2. iekšējos dobumos caur tehnoloģiskajiem urbumiem iesmidzināt epoksīda grunti, kas piemērota izmantošanai kā gala pārklājums. Nodrošinot pārklājuma sausā slāņa biezumu ne mazāk kā 80 µm.

6.3. Pēc iesmidzināšanas vērtnes žāvēt 24 h vertikālā stāvoklī ar tehnoloģiskajiem urbumiem uz leju.

7. Balstoties uz piegādātāja tehnisko dokumentāciju un Tehnisko uzdevumu, Izpildītājs veic izgatavoto durvju (samontētu durvju vērtņu) kvalitātes pārbaudi pēc šādiem parametriem:

- ģeometrisko izmēru atbilstība;

- durvju vērtņu atvēršanas spēks;

- grunts pārklājuma kvalitāte.

Visu samontēto durvju vērtņu (ar eņģēm) kvalitātes pārbaudi veic Izpildītājs, un aizpilda aktu par veikto pārbaudi, kuru nosūta Pasūtītājam. Pēc durvju saņemšanas Pasūtītājs ir tiesīgs veikt atkārtotu darbu izpildes kvalitātes pārbaudi.

8. Izpildītājs iesniedz Pasūtītāja noliktavā samontētas durvju vērtnes, saskaņā ar nomenklatūras numuriem.

|  |  |  |  |  |
| --- | --- | --- | --- | --- |
|  |  | Pielikums *Tehniskais uzdevums tramvaja durvju izgatavošanai* | | |
| Tramvaja un durvju veids | Nosaukums | Durvju komplekta (2 vērtnes) nom. numurs | Katras durvju vērtnes nom. numurs (rasējums) | Durvju komplektu izgatavošanas daudzums (gab) |
| Tatra T3M priekšējās, vidējās, aizmugurējās durvis (rasējums Nr. 01250055001) | Durvju kreisā vērtne | 0100555507 | 0100555502 | 24 |
| 0301013525 |
| Durvju labā vērtne | 0100555508 | 0100555503 | 24 |
| 0301013526 |
| Tatra T3A priekšējās durvis (rasējums Nr. 0301013104) | Priekšējo durvju kreisā vērtne | 0301013523 | 0301013541 | 16 |
| 0301013525 |
| Priekšējo durvju labā vērtne | 0301013524 | 0301013542 | 16 |
| 0301013526 |
| Tatra T3A vidējās un aizmugurējās durvis (rasējums Nr. 0301013527) | Aizmugurējo un vidējo durvju kreisā vērtne | 0301013528 | 0301013530 | 32 |
| 0301013543 |
| Aizmugurējo un vidējo durvju labā vērtne | 0301013529 | 0301013531 | 32 |
| 0301013544 |